CELEX: 62009CA0057
Language: hu
Date: 2010-11-09 00:00:00
Title: C-57/09. és C-101/09. sz. egyesített ügyek: A Bíróság (nagytanács) 2010. november 9-i ítélete (a Bundesverwaltunggericht — Németország előzetes döntéshozatal iránti kérelme) — Bundesrepublik Deutschland kontra B (C-57/09. sz. ügy), D (C-101/09. sz. ügy) (2004/83/EK irányelv — A menekült jogállás vagy a kiegészítő védelmi jogállás nyújtásának feltételeire vonatkozó minimumszabályok — 12. cikk — A menekült jogállás kizárása — A 12. cikk (2) bekezdésének b) és c) pontja — A súlyos, nem politikai bűncselekmény fogalma — Az Egyesült Nemzetek céljaiba és elveibe ütköző cselekmények fogalma — Terrorcselekményekben közreműködő szervezetbeli tagság — E szervezetnek a személyeknek, csoportoknak és szervezeteknek a 2001/931/KKBP közös álláspont mellékletét képező listájára való utólagos felvétele — Az említett szervezet által elkövetett cselekmények egy része tekintetében fennálló egyéni felelősség — Feltételek — A nemzeti alkotmányjog szerinti menedékjog — A 2004/83/EK irányelvvel való összeegyeztethetőség)

15.1.2011   
            
            
               HU
            
            
               Az Európai Unió Hivatalos Lapja
            
            
               C 13/4
            
         A Bíróság (nagytanács) 2010. november 9-i ítélete (a Bundesverwaltunggericht — Németország előzetes döntéshozatal iránti kérelme) — Bundesrepublik Deutschland kontra B (C-57/09. sz. ügy), D (C-101/09. sz. ügy)
   (C-57/09. és C-101/09. sz. egyesített ügyek) (1)
   
   (2004/83/EK irányelv - A menekült jogállás vagy a kiegészítő védelmi jogállás nyújtásának feltételeire vonatkozó minimumszabályok - 12. cikk - A menekült jogállás kizárása - A 12. cikk (2) bekezdésének b) és c) pontja - A „súlyos, nem politikai bűncselekmény” fogalma - Az „Egyesült Nemzetek céljaiba és elveibe ütköző cselekmények” fogalma - Terrorcselekményekben közreműködő szervezetbeli tagság - E szervezetnek a személyeknek, csoportoknak és szervezeteknek a 2001/931/KKBP közös álláspont mellékletét képező listájára való utólagos felvétele - Az említett szervezet által elkövetett cselekmények egy része tekintetében fennálló egyéni felelősség - Feltételek - A nemzeti alkotmányjog szerinti menedékjog - A 2004/83/EK irányelvvel való összeegyeztethetőség)
   2011/C 13/07
   Az eljárás nyelve: német
   
      A kérdést előterjesztő bíróság
   
   Bundesverwaltunggericht
   
      Az alapeljárás felei
   
   
      Felperes: Bundesrepublik Deutschland
   
      Alperesek: B (C-57/09. sz. ügy), D (C-101/09. sz. ügy)
   
      Tárgy
   
   Előzetes döntéshozatal iránti kérelem — Bundesverwaltungsgericht (Lipcse) — A harmadik országok állampolgárainak, illetve a hontalan személyeknek menekültként vagy a más okból nemzetközi védelemre jogosultként való elismerésének feltételeiről és az e státuszok tartalmára vonatkozó minimumszabályokról szóló, 2004. április 29-i 2004/83/EK tanácsi irányelv 3. cikkének és 12. cikke (2) bekezdése b) és c) pontjának értelmezése (HL L 304., 12. o.; magyar nyelvű különkiadás 19. fejezet, 7. kötet, 96. o.) — Harmadik ország állampolgára, aki származási országában tevékenyen támogatta a terrorizmus leküzdésére vonatkozó különös intézkedések alkalmazásáról szóló, 2002. június 17-i 2002/462/KKBP tanácsi közös álláspont (HL L 160., 32. o.) mellékletében megjelölt személyek, csoportok és szervezetek között felsorolt szervezet fegyveres harcát, és akit ugyanezen országban megkínoztak és kétszer életfogytig tartó börtönbüntetésre ítéltek — A irányelv azon rendelkezéseinek alkalmazása, amelyek kizárják a menekültstátusz megadását olyan kérelmező részére, aki származási országában terrorista tevékenységet folytatott — A tagállamok hatásköre, hogy alkotmányos rendelkezéseik alapján a fent említett irányelvben előírt kizáró ok fennállása esetén is megadják a menekültstátuszt.
   
      Rendelkező rész
   
   
               1.
            
            
               A harmadik országok állampolgárainak, illetve a hontalan személyeknek menekültként vagy a más okból nemzetközi védelemre jogosultként való elismerésének feltételeire és az e státuszok tartalmára vonatkozó minimumszabályokról szóló, 2004. április 29-i 2004/83/EK tanácsi irányelv 12. cikke (2) bekezdésének b) és c) pontját a következőképpen kell értelmezni:
               
                           —
                        
                        
                           az, hogy valamely személy a terrorizmus leküzdésére vonatkozó különös intézkedések alkalmazásáról szóló, 2001. december 27-i 2001/931/KKBP tanácsi közös álláspont mellékletét képező listára terrorcselekményekben való részvétele miatt felvett valamely szervezet tagja volt, valamint hogy e szervezet fegyveres harcát tevékenyen támogatta, nem képez automatikusan nyomós okot annak feltételezésére, hogy az említett személy „súlyos, nem politikai bűncselekményt” vagy „az Egyesült Nemzetek céljaiba és elveibe ütköző cselekményeket” követett el;
                        
                     
                           —
                        
                        
                           ilyen kontextusban annak megállapítása, hogy nyomós okok alapján feltételezhető, hogy valamely személy ilyen bűncselekményt követett el, vagy ilyen cselekmények elkövetésében bűnös, a konkrét tények annak meghatározására irányuló, eseti alapon végzett értékelésétől függ, hogy az érintett szervezet által elkövetett cselekmények megfelelnek-e az említett rendelkezésekben megállapított feltételeknek, és hogy az érintett személynek betudható-e egyéni felelősség e cselekmények végzéséért, figyelemmel az említett 12. cikk (2) bekezdésében megkövetelt bizonyítási szintre.
                        
                     
         
               2.
            
            
               A menekültként való elismerésnek a 2004/83 irányelv 12. cikke (2) bekezdésének b) vagy c) pontja szerinti kizárása nem függ attól, hogy az érintett személy tényleges veszélyt jelent-e a fogadó tagállamra nézve.
            
         
               3.
            
            
               A menekültként való elismerésnek a 2004/83 irányelv 12. cikke (2) bekezdésének b) vagy c) pontja szerinti kizárása nem függ az arányosság egyedi esetre vonatkozó vizsgálatának elvégzésétől.
            
         
               4.
            
            
               A 2004/83 irányelv 3. cikkét úgy kell értelmezni, hogy a tagállamok saját nemzeti joguk alapján elismerhetik az ezen irányelv 12. cikkének (2) bekezdése alapján a menekültként való elismerés alól kizárt valamely személy menedékjogát, feltéve hogy ez a más jellegű védelem nem jár az irányelv szerinti menekült jogállással való összetévesztés veszélyével.
            
         
      (1)  HL C 129., 2009.6.6.